User:Md Mohidul

আজ বিকেলে হাঁটাহাঁটি করতে করতে চলে গেলাম সরকারি নাজির আখতার কলেজ ক‍্যাম্পাসে। 2 বছর আগের সেই মধুমাখা স্মৃতি গুলো মনে পড়লো। সেই চেনা বিল্ডিং যেখানে ক্লাস হতো। চেনা মাঠ, বিজ্ঞান ভবন(এখন সেটা অনার্স ভবন হয়েছে ) আর সেই কালের স্বাক্ষী হয়ে দাঁড়িয়ে আছে পারুল গাছটি। সব কিছুই আছে। শুধু নেই চেনা মুখ গুলো, প্রিয় মুখ গুলো। সময়ের আর্বতনে যেন সবাই হারিয়ে গেছে। কৈশোর পেরিয়ে নব যৌবনের প্রারম্ভিক কালীন সেই মধুময় স্মৃতি গুলো মনে হলে শুধু কষ্টই পেতে হয়।

ঘুরে ফিরে এক সময় ক‍্যাম্পাস ত‍্যাগ করলাম। বুকের ভিতর থেকে একটা দীর্ঘশ্বাস বেরিয়ে এলো। পিছন ফিরে আবার একবার ক‍্যাম্পাসটি দেখলাম আর মনে হলো- ইস! আবার যদি সেই স্মৃতিময় দিন গুলো ফিরে পেতাম!!!!